Pena Grande de Férvedes

A Pena Grande de Férvedes é un penedo situado nos contrafortes da serra da Carba,Xermade. Pena Grande de Férvedes. Na web O Noso Patrimonio. na parroquia de Lousada (Xermade), no que hai unha cavidade natural entre rochas que serviron de morada e refuxio aos primeiros habitantes do lugar.Algo de historia: paleolítico, castros e romanización. Na web do Concello de Xermade..
 Arqueoloxía 

 Férvedes II 
Nesta pena hai un conxunto arqueolóxico do paleolítico superior, ao aire libre, que foi descuberto no ano 1971 polo médico e arqueólogo vilalbés José Ramil Soneira, que é denominado como Férvedes II. 

Neste sitio recuperáronse útiles de sílex, cuarzo e cristal de rocha, e localizouse, tamén, un colgante pétreo de forma ovoidal cun orificio de forma circular e en ambas as dúas caras un profundo suco horizontal datado en hai uns 17 000 anos, denominado colgante de pedra decorado de Férvedes, que foi a manifestación artística máis antiga coñecida até hoxe en Galicia."Valdavara únese á Valiña, Pena Grande, Férvedes ou Pena Xiboi para documentar ese último período", artigo en La Voz de Galicia, 27 de xullo de 2008. 

Tamén se atopou unha azagaia de óso decorada cunha inscrición horizontal. Pouco despois, en 1983, Ramil Soneira e Vázquez Varela deron a coñecer a primeira noticia de arte móbel en Galicia, unha peza de pedra de forma oval perforada e decorada con sucos que interpretan como un colgante.

 Notas 

 Véxase tamén 
 Bibliografía 
 Rasilla Vives, M. de la (1994): "El Solutrense en la Península Ibérica". En Férvedes, monográfico nº 1, pp. 9–19. Recensión de Henri Delporte (1995): "Férvedes. Le Solutréen de la Péninsule Ibérique", en Bulletin de la Société préhistorique française, 92 (3): 278.
 Menéndez Fernández, Mario, edit. (2012): Prehistoria Antigua de la Península Ibérica. Madrid: UNED. ISBN 978-84-632-6514-9.
 Vázquez Varela, José Manuel, Ramón Yzquierdo Perrín, José Manuel García Iglesias e Xosé Antón Castro Fernández (1996): 100 obras mestras da Arte Galega. Vigo: Nigra Arte. ISBN 84-87709-50-8.

 Outros artigos 
 Covas de Valdavara
 Lousada

 Ligazóns externas 
 Xacementos paleolíticos de Galiza/Galicia na web O Noso Patrimonio.
 Coquetería paleolítica. O arqueólogo Ramón Fábregas explícanos os tres adobíos paleolíticos atopados en Galicia na web Culturagalega .

Categoría:Arqueoloxía en Galicia
Categoría:Prehistoria de Galicia
Categoría:Artigos de Galicia sen imaxes
Categoría:Patrimonio histórico e artístico de Galicia
Categoría:Xermade